**Határozat: 257-261**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2018. november 08-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. november 8-án** 18,05 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária, Szirtes Balázs képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető, Tóth Enikő projektmenedzser, Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Magyar Mária képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Zalakaros Város Önkormányzata közvilágításának és intézményeinek részére villamos energia beszerzése közbeszerzési eljárás ajánlattételi felhívás és dokumentáció elfogadása**

Előadó: Novák Ferenc polgármester

1. **Zalamerenyei hulladékudvar bérleti szerződése**

Előadó: Novák Ferenc polgármester

1. **Fürdő Hotel felújítása tárgyában ajánlattételi felhívás elfogadása**

Előadó: Novák Ferenc polgármester

1. **Fürdő Hotel bérbeadására pályázati felhívás**

Előadó: Novák Ferenc polgármester

1. **Karácsonyi díszkivilágítás ZÁRT**

Előadó: Novák Ferenc polgármester

1. **Az iparterület fejlesztése projekt keretében közbeszerzési eljárás ZÁRT**

**eredményének elfogadása**

Előadó: Novák Ferenc polgármester

1. **Az iparterület fejlesztése projekt keretében műszaki ellenőrzésre ZÁRT
vonatkozó ajánlattételi eljárás eredményének elfogadása**

Előadó: Novák Ferenc polgármester

1. **A napelemes rendszerek kivitelezése tárgyában közbeszerzési eljárás ZÁRT eredményének elfogadása**

Előadó: Novák Ferenc polgármester

1. **A napelemes rendszerek telepítése projekt keretében műszaki ZÁRT
ellenőrzésre vonatkozó ajánlattételi eljárás eredményének elfogadása**Előadó: Novák Ferenc polgármester
2. **Belterületi út, járda felújítása tárgyában ajánlattételi eljárás ZÁRT
eredményének elfogadása**

Előadó: Novák Ferenc polgármester

1. **SZMSZ módosítására javaslat**
Előadó: Novák Ferenc polgármester

Novák Ferenc: Javasolja levételre a 3. számú a Fürdő Hotel felújítása tárgyában ajánlattételi felhívás elfogadása című napirendet, mivel előterjesztés nem került feltöltésre.

Szabóné dr. Csányi Marianna: Két kérdés kapcsán merült fel az SZMSZ módosítás lehetősége. Az egyik kérdés, hogy készüljön-e előterjesztés az SZMSZ módosításra, ha a bizottsági elnök távol van az ülésről, akkor ki helyettesíti őt. A javaslata, hogy a 45. §. kerülhetne módosításra. A másik kérdés, a Kormányhivatal javaslata, hogy a képviselőtestület vizsgálja meg, ha valamely képviselő az ülésen jelen van, de a döntéshozatal során a rendelkezésére álló akaratnyilvánítási formák- igen, nem, tartózkodás- közül egyikkel sem él, ezt kívánja-e szankcionálni, a bizottságok tárgyalták, javasolja napirendre való felvételét.

Novák Ferenc: Szavazásra teszi fel az elhangzott napirendi pontok tárgyalására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Javasolja, hogy a meghívóban szereplő zárt ülés keretében megtárgyalandó 5-10. számú napirendek zárt ülés kerüljenek megtárgyalásra, figyelemmel az Mötv. 46. §. /2/ bekezdés c./ pontjára.

Szavazásra teszi fel a 5-10. számú napirendi pontok zárt ülésen való megtárgyalására vonatkozó ügyrendi javaslatot.

 Képviselőtestület 7 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 257/2018. (XI.08.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 5-10 számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **SZMSZ módosítására javaslat**
 Előadó: Novák Ferenc polgármester

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 172/2018. (XI.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 199/2018. (XI.08.) számú határozata:**

A bizottság javasolja a képviselőtestület számára, hogy a Zala Megyei Kormányhivatal javaslatát vegye tudomásul és fontolja meg azt, de SZMSZ módosítást e tárgykörben jelenleg ne hajtson végre. A bizottsági elnök helyettesítésére vonatkozó SZMSZ módosítási javaslatot pedig, ha az előterjesztő indokoltnak tartja, terjessze be a képviselőtestület elé.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 258/2018. (XI.08.) számú határozata:**

Zalakaros Város Önkormányzat Képviselőtestülete a Zala Megyei Kormányhivatal javaslatát tudomásul vette és megfontolja azt, de SZMSZ módosítást e tárgykörben jelenleg nem kíván végrehajtani. A bizottsági elnök helyettesítésére vonatkozó SZMSZ módosítási javaslatot pedig, ha az előterjesztő indokoltnak tartja, terjessze be a képviselőtestület elé.

Határidő: azonnal

Felelős: Novák Ferenc polgármester

Operatív felelős: Szabóné Dr. Csányi Mariann jegyző

1. **Zalakaros Város Önkormányzata közvilágításának és intézményeinek részére  villamos energia beszerzése közbeszerzési eljárás ajánlattételi felhívás és
 dokumentáció elfogadása**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 171/2018. (XI.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 198/2018. (XI.08.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

* vizsgálni kell a lakások kérdését és amennyiben nem tudják érvényesíteni a bérlők a rezsicsökkentés lehetőségét, akkor a lakásokat ki kell venni a közbeszerzési eljárásból.
* a zöld áram árának bent kell lenni a kiírásban, fix ár legyen az ajánlatkérésben.
* a Karos- Park Kft. Behiáki irodaháza is szerepeljen a közbeszerzésben a fogyasztási helyszínek között.

Szirtes Balázs: Nem kellene kivenni a lakásokat a közbeszerzésből, a magánszemélyre csak a rezsicsökkentett lakossági árat alkalmazhatja a nyertes ajánlattevő.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 259/2018. (XI.08.) számú határozata:**

Zalakaros Város Önkormányzat Képviselőtestülete

1. Egyetért azzal, hogy Zalakaros Város Önkormányzata, Zalakarosi Közös Önkormányzati Hivatal, Zalakarosi Óvoda és Bölcsőde, Zalakarosi Közösségi Ház és Könyvtár. KAROS-PARK Városgazdálkodási Kft. ajánlatkérők Zalakaros Város Önkormányzata közvilágításának és intézményeinek részére villamos energia beszerzése adásvételi keretszerződés keretében tárgyú, nemzeti értékhatárt elérő értékű, nyílt közbeszerzési ajánlattételi eljárást folytassanak le.
2. Felhatalmazza a polgármestert az 1. sz. melléklet szerinti ajánlatételi felhívás, dokumentáció, nyilatkozatok aláírására.
3. Felkéri a közbeszerzési szakértőt az ajánlati felhívás megjelentetésére.
4. A szolgáltatás költségét az önkormányzat a 2019-2020. évi költségvetésből biztosítja.

Határidő: azonnal

Felelős: Novák Ferenc polgármester

Operatív felelős: dr. Szentgyörgyvölgyi Eszter, jogi referens

1. **Zalamerenyei hulladékudvar bérleti szerződése**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 170/2018. (XI.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 197/2018. (XI.08.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 260/2018. (XI.08.) számú határozata:**

1./ Zalakaros Város Önkormányzat Képviselőtestülete tudomásul veszi a Zalamerenyei hulladékátrakó területére vonatkozóan befogadott hulladékok körét a nyitvatartási idővel egyetemben.

2./ Zalakaros Város Önkormányzat Képviselőtestülete elfogadja a Zalamerenyei hulladékátrakóra vonatkozó bérleti szerződést (Megállapodás) és felhatalmazza a polgármestert annak aláírására.

Határidő: azonnal
Felelős: Novák Ferenc polgármester
Operatív felelős: Szabóné dr. Csányi Marianna jegyző, Bognár Ottó településüzemeltetési és katasztrófavédelmi referens

1. **Fürdő Hotel bérbeadására pályázati felhívás**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 169/2018. (XI.08.) számú határozata és a Pénzügyi, Városüzemeltetési, Ügyrendi és Humánpolitikai Bizottság 196/2018. (XI.08.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági határozatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 261/2018. (XI.08.) számú határozata:**

1./ Zalakaros Város Önkormányzat Képviselőtestülete nyilvános pályázatot hirdet a Zalakaros Termál u. 1.szám alatti - 311/1.hrsz-on lévő - Fürdő Hotel „A” épületének - kötött célú - szálloda és étterem üzemeltetésére.

2./ Zalakaros Város Önkormányzat Képviselőtestülete a Zalakaros Termál u. 1.szám alatti - 311/1.hrsz-on lévő - Fürdő Hotel „A” épületének - kötött célú - szálloda és étterem üzemeltetésére vonatkozó pályázati felhívást és bérleti szerződés tervezetet elfogadja.

3./ Felkéri a polgármestert, hogy a pályázati felhívást az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendelete alapján a közzétételről gondoskodjon.

Határidő: azonnal

Felelős: Novák Ferenc polgármester

Operatív felelős: Szilágyi Erika településstratégiai referens

 Novák Ferenc: Bejelenti, hogy a képviselőtestület zárt ülés keretében folytatja tovább munkáját. Mivel a nyílt ülésen tárgyalandó napirend nem volt, megköszönte a részt vételt és a nyílt ülést 18,24 órakor bezárta.

Kmft.

 Novák Ferenc Szabóné dr. Csányi Marianna

 Polgármester Jegyző

 Kötő Attila Magyar Mária

 Jkv. hitelesítő Jkv. hitelesítő